Ateles

Egentlige klamreaper er vestaper som hører til slekten ateles, som hører til underfamilien atelinae og familien atelidae. I likhet med de andre klamreapene i ateinae forekommer ateles i tropiske skoger i Mellom- og Sør-Amerika fra sør i Mexico til Brasil. Slekten har sju arter, og samtlige er utrydningstruet. Brunhodet klamreape og langhårklamreape er kritisk truet. Uforholdsmessig lange lemmer samt en lang gripehale gjør dem til noen av de største apene i den nye verden og har gitt dem navnet «spider monkeys» (edderkoppaper) på engelsk. Ateles lever i de øvre delene av regnskogen og finner mat i toppen av trærne på 25–30 meters høyde. De spiser primært frukt, men kan også spise blader, blomster og insekter. På grunn av størrelsen krever ateles store områder av fuktig eviggrønn skog og foretrekker uforstyrret urskog i regnskogen. De er sosiale dyr og lever i grupper på opptil 35 individer, som skiller lag om dagen når de spiser. Nyere metaanalyser på primaters kognisjon viser at de egentlige klamreapene er de mest intelligente apene i den nye verden. De har et bredt spekter av lyder, lager bjeffelyd hvis de blir truet, og kan lage vrinskelyd og lange skrik. Fordi ateles er store, er de en viktig matressurs, og lokalbefolkningen driver utstrakt jakt på dem samtidig som leveområdene deres ødelegges av skogshugst og nybrottsarbeid. Ateles er utsatt for å få malaria og brukes i laboratoriestudier av sykdommen. Antall ateles er synkende, og en av artene står på IUCNs rødliste som sårbar, fire står som truet dyreart, og to er kritisk truet. Taxonomisk klassifikasjon Slektsnavnet ateles kommer fra det gammelgreske ordet ἀτέλεια (atéleia), som betyr «ukomplett, ikke perfekt», og viser til den tommelen som er liten eller ikke-eksisterende hos de egentlige klamreapene. Slekten har sju arter og sju underarter. Familie Atelidae Underfamilie Alouattinae Underfamilie Atelinae (klamreaper) Slekt Ateles: (egentlige klamreaper ) Ateles paniscus (svart klamreape) Ateles belzebuth (marimonida) Ateles chamek Ateles hybridus Ateles marginatus Ateles fusciceps Ateles fusciceps fusciceps Ateles fusciceps rufiventris Ateles geoffroyi (Geoffroys klamreape) Ateles geoffroyi grisescens Ateles geoffroyi yucatanensis Ateles geoffroyi vellerosus Ateles geoffroyi geoffroyi Ateles geoffroyi ornatus Slekt Brachyteles (edderkoppaper ) Slekt Lagothrix (ullaper) Slekt Oreonax: the yellow-tailed woolly monkey Referanser Eksterne lenker (en) Ateles i Encyclopedia of Life (en) Ateles i Global Biodiversity Information Facility (en) Ateles hos Fossilworks (en) Ateles hos ITIS (en) Ateles hos NCBI (en) Kategori:Ateles – bilder, video eller lyd på Wikimedia Commons (en) Ateles – galleri av bilder, video eller lyd på Wikimedia Commons Ateles – detaljert informasjon på Wikispecies